**Тақырып 8. Бағалы қағаздардың бастапқы және қайталама нарығы**

1. Бастапқы бағалы қағаздар нарығының мақсаты және міндеттері.

2. Бастапқы бағалы қағаздар нарығының атқарымдары.

3. Бастапқы бағалы қағаздар нарығының негізгі операциялары.

**Бағалы қағаздар нарығы(қор нарығы)-** қаржы нарығының бір бөлігі(ссудалық капитал, валюта және алтын нарығымен қатары), қор нарығында арнайы қаржы құралдар айналады, оларды бағалы қағаздар деп атайды.

**Бағалы қағаздар**- бұл белгіленген түрдегі және белгілі реквизиттері көрсетілген, мүліктік құқықтарды білдіретін құжат. Мүліктік құқықтар ретінде несиеге берілген ақшалар, кәсіпорындарды құрудағы үлестер, мүлікті сату немесе алу, кепілдікке беру, табысты алу қарастырылады.

Бағалы қағаздар *атаулы* және *ұсынбалы* болып бөлінеді. Атаулы бағалы қағаздарда иесінің аты жазылып, реестрлерде арнайы тіркеулер жасалынады.Ұсынбалы қағаздың иесі болып оны ұсынып тұрған тұлға табылады.

Бағалы қағаздар қағаз немесе қағазсыз(электронды) түрде жасалынуы мүмкін.

Бағалы қағаздарға жұмсалған капиталды – ***фиктивті немесе қор*** капиталы деп атайды.

Бағалы қағаздарды сатуға, сатып алуға, кепілдікке қоюға, сыйлауға, айырбастауға, мұра ретінде тапсыруға болады. Бағалы қағаздар ақшаның кейбір қызметтерін атқара алады, бірақ олар жалпы эквивалент бола алмайды.

**Бағалы қағаздар нарығының мақсаты**- қаржы құралдарын жинақтап, оларды қайта бөліну мүмкіншілігімен қамтамасыз ету.

**БҚН келесі міндеттері бар** :

* белгілі инвестицияларды іске асыруға қаржы құралдарын жинақтау;
* әлемдік стандарттарға сай нарықтық инфрақұрылымды қалыптастыру;
* туынды нарықты қалыптастыру;
* маркетингтік зерттеулерді белсенділеу;
* мүліктік қарымқатынастарды трансформациялау;
* мемлекеттік реттеу арқылы нақты бақылауды қамтамасыз ету;
* инвестициялық тәуекелділікті төмендету;
* қоржындық стратегияларды қалыптастыру;
* бағабелгіленімді дамыту;
* дамудың перспективалық бағыттарын жобалау.

Бағалы қағаздар нарығының қызметтері:

* есептеу- БҚН айналымда журетін барлық бағалы қағаздарды арнайы тізбелерде- реестрлерде міндетті түрде есепке алу, БҚН қатысушыларын және бағалы қағаздармен байланысты барлық жасалыңған іс әрекеттерін тіркеу;
* бақылау- БҚН қатысушыларымен заңнамалық нормаларды орындауын бақылау;
* сұраныс пен ұсынысты баланстау қызметі- бағалы қағадармен іс әрекеттерді жасау арқылы нарықтағы сұраныс пен ұсыныстың тепетеңдігін қамтамасыз ету;
* ынталандыру қызметі- жеке және заңды тұлғаларды БҚН қатысуын ынталандыру;
* қайта бөлу қызметі-ақша құралдарын кәсіпорындар, мемлекет, салалар, аймақтар, кәсіпорындар, мемлекет, салалар, аймақтар, халық арасында қайта бөлу;
* реттеу - әр түрлі қоғамдық процесстерді реттеу.

***Бастапқы бағалы қағаздар нарығы***- бұл бағалы қағаздарды бастапқы орналастыру мен бастапқы эмиссия іске асырылатын жер.

***Бастапқы бағалы қағаздар нарығының мақсаты-*** бағалы қағаздарды шығаруы мен орналастыруды ұйымдастыру.

***Бастапқы бағалы қағаздар нарығының міндеттері***:

* уақытша бос ақша құралдарын жұмылдыру;
* қаржы нарығын белсендету;
* инфляцияның қарқындарын төмендету;

***Бастапқы бағалы қағаздар нарығының атқарымдары:***

* бағалы қағаздарды шығыруын ұйымдастыру;
* бағалы қағаздарды орналастыру;
* бағалы қағаздарды есепке алу;
* сұраныс пен ұсынысты баланстау.

***Бастапқы бағалы қағаздар нарығының негізгі операциялары:***

* эмиссия
* бағалы қағаздарды орналастырудың негізгі түрлерін анықтау
* бағалы қағаздардың нарықтық құнын анықтау;
* инвестициялық тәуекелділікті бағалау;
* шығарылғын бағалы қағаздарды мемлекеттік тіркеу;
* бағалы қағаздарды орналатыру;
* эмиссияланған бағалы қағаздар тұралы есепті тіркеу;
* бағалы қағаздарды сақтау.

***Эмитент***болып бағалы қағаздарды шығару және орналастыру тұралы шешім қабылдаған тұлға табылады.

***Эмиссия-1)***барлық нысандағы ақша белгілерін айналысқа шығару; мемлекет шығарады немесе оның бақылауымен шығарылады;2) жарғылық капиталды қалыптастыру немесе қарыз қаражатын тарту мақсатымен бағалы қағаздар шығару және орналастыру.

Бағалы қағаздарды эмиссиялау келесі іс әрекеттерден тұрады

***- шығарылатын қағаздардың көлемі, эмиссия проспектін дайындап жариялау, шығару процессін тіркеу, бағалы қағаздардың бланктерін баспадан шығару, бағалы қағаздарды шығару тұралы жария жасау.***

Бағалы қағаздарды шығарумен қатар эмиссия проспекті жасалынады, ол үш бөлімнен тұрады:

1 эмитент тұралы мәліметтер;

2 эмитенттің қаржылық жағдайы тұралы мәліметтер;

3 алдындағы бағалы қағаздар шығарылымы тұралы мәліметтер. Бастапқы бағалы қағаздар тұралы мәліметтер.

Бастапқы нарықта бағалы қағаздар эмиссиялық бағамен сатылады-бағалы қағаздарда көрсетілген баға.

Тұынды бағалы қағаздар нарығы- қор нарығының ең белсенді бөлігі, ол жерде бағалы қағаздармен операциялардың көбісі жасалынады, бастапқы шығаруымен орналастырудан басқа.

Тұынды бағалы қағаздар нарығының мақсаты***-*** бастапқы шығару болған соң бағалы қағаздарды алуға, сатуға және басқа іс әрекеттерді іске асыру үшін қолайлы жағдайлармен қамтамасыз ету.

Тұынды бағалы қағаздар нарығы ұйымдастқан және ұйымдастырылмаған болуы мүмкін, басқаша атқанда сатып алу операциялары биржаларда немесе биржалардан тыс жерлерде жүргізіледі. Бұл нарықта бағалы қағаздар нарықтық бағамен сатылады.

Тұынды бағалы қағаздар нарығында жасалынатын іс әрекеттерге диллерлер қатысады, олар бағалы қағаздарды өз ақшасына сатып алады, ал брокерлер өз клиенттерінің тапсырыстарын орындайды.

Тұынды бағалы қағаздар нарығының міндеттері:

1 нарықтың тиімділігін қамтамасыз ету, осы міндет арқылы инвесторлардың мүдделері;

2 бағалы қағаздардың курстық айырмашылығын көтеру.Бұл міндетті диллерлер орындайды, олар бастапқы нарықтағы бағалы қағаздарды сатып алып, туынды нарықта жоғары бағамен сатады, және спекуляциялық іс әрекеттерді жүргізеді.